Avviż Legali Importanti

|

52009PC0189

Proposta għal regolament tal-Kunsill li jistabbilixxi pjan multiannwali għall-istokk tal-Punent ta' Sawrell tal-Atlantiku u s-sajd li jisfrutta dak l-istokk {SEC(2009) 524} {SEC(2009) 525}  /* KUMM/2009/0189 finali - CNS 2009/0057 */

	[pic] | KUMMISSJONI TAL-KOMUNITAJIET EWROPEJ |Brussel 21.4.2009KUMM(2009) 189 finali2009/0057 (CNS)Proposta għalREGOLAMENT TAL-KUNSILLli jistabbilixxi pjan multiannwali għall-istokk tal-Punent ta' Sawrell tal-Atlantiku u s-sajd li jisfrutta dak l-istokk {SEC(2009) 524}{SEC(2009) 525}MEMORANDUM TA’ SPJEGAZZJONIKUNTEST TAL-PROPOSTA |110 | Raġunijiet u għanijiet tal-proposta Din il-proposta tistabbilixxi pjan fit-tul għall-ġestjoni tal-istokk tal-Punent ta’ Sawrell tal-Atlantiku (Trachurus trachurus) u s-sajd li jisfrutta dan l-istokk, u tinkorpora fi pjan wieħed l-istadji kollha previsti fil-pjanijiet ta’ rkupru u ta’ mmaniġġjar [ġestjoni] msemmija fl-Artikoli 5 u 6 tar-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd[1] [il-Politika Komuni tas-Sajd]. Il-pjan huwa maħsub biex jiżgura li l-isfruttar ta’ dan l-istokk ikun iggwidat lejn l-ogħla rendiment sostenibbli, fuq il-bażi tal-pariri xjentifiċi, u li tiġi żgurata l-istabbiltà għas-settur tas-sajd. Dawn l-għanijiet huma konformi mal-għanijiet tal-paragrafu 30 tal-Pjan ta’ Implimentazzjoni tas-Samit Dinji dwar l-Iżvilupp Sostenibbli, li sar f’Johannesburg fl-2002, kif adottat fir-Riżoluzzjoni 2 ta’ din il-konferenza[2], kif ukoll ma’ dawk tal-Politika Komuni tas-Sajd kif jinsabu fl-Artikolu 2 tar-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd]. Il-pjan huwa t-tieni wieħed li jirrigwarda stokk pelaġiku fl-ilmijiet tal-Komunità, wara r-Regolament tal-Kunsill (KE) Nru 1300/2008 tat-18.12.2008 li jistabbilixxi pjan pluriennali [multiannwali] għall-istokk ta’ aringi li jinsab fil-Punent tal-Iskozja. Għal stokkijiet pelaġiċi mifruxa ferm, li huma ġestiti b'mod konġunt ma' stati kostali fit-Tramuntana tal-Atlantiku, diġà huma stabbiliti arranġamenti ta' ġestjoni miftiehma bilateralment jew multilateralment, l-aktar għall-Kavalli tal-Grigal tal-Atlantiku, għall-Istokkafixx, l-aringi AtlantoSkandjani u l-aringi tal-Baħar tat-Tramuntana. L-istokk tal-Punent tas-sawrell tal-Atlantiku huwa bil-kbir l-aktar wieħed importanti mit-tliet stokkijiet ta’ sawrell li jgħixu fuq il-blata kontinentali tal-Komunità. Is-sistema attwali ta’ ġestjoni ma tantx qed tagħmel ġid lill-qagħda tas-sawrell. Konsiderazzjonijiet tal-pariri xjentifiċi fuq bażi ad hoc jixxekklu mill-fatt li ż-żoni tal-istokkijiet li fuqhom jingħataw il-pariri xjentifiċi ma jikkoinċidux maż-żoni li għalihom huma stabbiliti l-qabdiet totali permissibbli. Huwa previst li l-problema ta’ nuqqas ta’ tqabbil bejn dawn iż-żewġ żoni tiġi solvuta permezz ta’ pjan ta’ ġestjoni fit-tul. Il-parir xjentifiku għall-istokk huwa bbażat biss fuq valutazzjoni inferjuri. Bħala l-aktar sors importanti ta’ informazzjoni indipendenti mis-sajd, l-istħarriġ internazzjonali dwar il-bajd ilu jseħħ fuq bażi ta’ perjodi ta’ kull tliet snin mill-1977. Id-dejta li tirriżulta u informazzjoni komplementari sa issa ma ppermettewx lix-xjenzjati tas-sajd jikkonkludu dwar valutazzjoni sħiħa tal-istokk. Mhux straordinarju li l-parir xjentifiku għal stokk partikolari ma jkunx jista’ jiġi bbażat fuq valutazzjoni sħiħa tal-istokk. Ir-raġunijiet għan-nuqqasijiet fil-pariri xjentifiċi huma bosta, u jinkludu, pereżempju, kwalità mnaqqsa tad-dejta dwar oqsma tas-sajd li sejrin lura. Sa issa, il-Kummissjoni introduċiet pjanijiet ta’ ġestjoni biss għal stokkijiet li l-qagħda tagħhom hija relattivament mifhuma sew, u żiedet dispożizzjonijiet għal kundizzjonijiet temporanji ta’ nuqqas ta’ dejta. Fil-każ tas-sawrell, minkejja li tjieb maż-żmien, l-għarfien dwar l-istokk xorta għadu batut. Wara interess qawwi mis-settur pelaġiku għal ġestjoni fit-tul abbażi tax-xjenza mill-informazzjoni bijoloġika diġà disponibbli, u mħeġġeġ mill-parir xjentifiku li japprova ġestjoni bbażata fuq indikaturi bijoloġiċi għax-xejriet fis-saħħa tal-istokk, dan ir-Regolament iqiegħed ir-riżultati tal-istħarriġ dwar il-bajd, li huma indikatur bijoloġiku għaż-żieda jew tnaqqis tal-istokk, fiċ-ċentru tar-regola dwar il-kontroll tal-ħsad, li ġiet ittestjata għar-riskji permezz tal-immudellar xjentifiku. Fid-dawl tal-klawsola ta’ reviżjoni inkorporata fil-pjan, ir-regola dwar il-ħsad tista’ tiġi adattata għal valutazzjonijiet xjentifiċi aktar preċiżi ladarba dawn ikunu disponibbli. |120 | Kuntest ġenerali Fl-2002, l-Istati Membri kienu firmatarji tal-Pjan ta’ Implimentazzjoni tas-Samit Dinji dwar l-Iżvilupp Sostenibbli (Johannesburg). Dak il-Pjan ta’ Implimentazzjoni jinkludi impenn biex l-istokkijiet jerġgħu jinbnew għall-ogħla rendimenti sostenibbli (MSY) sal-2015. Barra minn hekk, matul ir-riforma tal-Politika Komuni tas-Sajd fl-2002, il-Kummissjoni u l-Kunsill qablu li jimplimentaw pjanijiet multiannwali u pjanijiet ta’ rkupru dwar riżorsi tas-sajd ta’ interess għall-Komunità. Ġew stabbiliti pjanijiet għall-parti l-kbira tal-istokkijiet tal-merluzz fl-ibħra Komunitarji, żewġ stokkijiet tal-marlozz, żewġ stokkijiet tan-Nephrops, żewġ stokkijiet tal-lingwata u l-istokkijiet tal-barbun tat-tbajja’ u tal-lingwata fil-Baħar tat-Tramuntana, u għall-istokk tal-aringi fil-Punent tal-Iskozja. |130 | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd jistipula l-qafas ġenerali għall-isfruttar sostenibbli tar-riżorsi tas-sajd. Regolament tal-Kummissjoni (KE) Nru 1542/2007 jistabbilixxi regoli dwar il-ħatt l-art u użin u l-ispezzjoni għall-aringi, kavalli u sawrell. Se tkun meħtieġa estensjoni taż-żona tal-applikazzjoni ta’ dak ir-Regolament, sabiex jiġu koperti ż-żoni kollha tal-qbid tas-sawrell tal-Punent. Ir-Regolament tal-Kunsill (KE) Nru 850/1998 dwar il-miżuri tekniċi, fih dispożizzjonijiet speċifiċi għall-ħatt l-art ta’ sawrell żgħir wisq, u jirrestrinġi l-użu ta’ tagħmir għall-gradazzjoni awtomatika abbord il-bastimenti li jistadu għal din l-ispeċi. |140 | Il-konsistenza mal-politiki u mal-għanijiet l-oħrajn tal-Unjoni L-għan tal-proposta għal żvilupp sostenibbli huwa konsistenti mal-politika ambjentali tal-Komunità, l-aktar mal-elementi ta’ dik il-politika li jittrattaw il-ħarsien tal-ħabitati naturali u l-preservazzjoni tar-riżorsi naturali. |KONSULTAZZJONI MAL-PARTIJIET INTERESSATI U VALUTAZZJONI TAL-IMPATT |Konsultazzjoni mal-partijiet interessati |211 | Metodi ta’ konsultazzjoni, is-setturi ewlenin fil-mira, u l-profil ġenerali tal-parteċipanti Il-partijiet interessati ġew ikkonsultati permezz ta’ komunikazzjoni mal-Kunsill Konsultattiv Reġjonali pelaġiku (PelRAC). Dan il-korp ġie stabbilit għal konsultazzjonijiet ma’ partijiet li għandhom interess fil-Politika Komuni tas-Sajd fir-rigward tal-istokkijiet pelaġiċi tal-ħut. Il-membri tiegħu ġejjin mis-settur tal-qbid (sidien tal-bastimenti, sajjieda fuq skala żgħira, sajjieda impjegati u organizzazzjonijiet tal-produtturi), minn proċessaturi u kummerċjanti, minn NGOs ambjentali, minn produtturi tal-akkwakultura u mis-soċjetà ċivili rikreattiva. Peress illi l-inizjattiva għal pjan ta’ ġestjoni għas-sawrell tal-Punent ġiet mill-PelRAC innifsu, id-diskussjonijiet saru mat-tressiq formali tal-proposta tal-PelRAC matul l-2007 u l-2008, fil-grupp ta' ħidma II tal-PelRAC (iddedikat għall-istokkafixx, il-laċċa kaħla u s-sawrell) u mal-kumitat eżekuttiv tiegħu. Il-Kummissjoni kkomunikat ukoll lill-Istati Membri l-intenzjoni tagħha li tifformalizza l-proposta tal-PelRAC, matul l-aktar diskussjonijiet reċenti dwar ir-riorganizzazzjoni taż-żoni tat-TAC għas-sawrell tal-Atlantiku, li hija prerekwiżit għal regola dwar il-kontroll tal-ħsad ibbażata fuq l-iżvilupp ta’ TACs għal stokkijiet speċifiċi u fuq stħarriġ dwar il-bajd ta’ stokkijiet speċifiċi. Din id-diskussjoni mal-Istati Membri u mal-Kumitat għas-Sajd u l-Akkwakultura ilha għaddejja minn Mejju tal-2008. |212 | Sinteżi tar-reazzjonijiet u kif tqiesu |Ġbir u użu tal-għarfien espert |221 | Oqsma xjentifiċi/ta' għarfien espert ikkonċernati L-għarfien espert intalab mill-Kunsill Internazzjonali għall-Esplorazzjoni tal-Baħar (ICES) fir-rigward tal-ġestjoni fit-tul tar-riżorsi tas-sajd li huma ta’ interess għall-Komunità Ewropea. L-organizzazzjoni tiġbor l-għarfien espert tax-xjenzjati dwar is-sajd li jaħdmu l-aktar fil-laboratorji nazzjonali tas-sajd tal-Istati Membri u tipprovdi pariri sistematiċi u standardizzati lill-Komunità Ewropea u lill-Istati Membri. Il-parir mogħti mill-ICES tressaq lill-Kumitat Xjentifiku Tekniku u Eknomiku tal-Kummissjoni (STECF). |2249 | Sinteżi tal-pariri li ngħataw u ntużaw Il-bijomassa tal-istokk riproduttiv (SSB) tal-istokk tas-sawrell tal-Punent ġiet iddominata minn klassi straordinarja fl-1982 ([pic]18-il darba tal-medja fit-tul). Din il-klassi tas-sena gradwalment tnaqqset bis-sajd, filwaqt li r-reklutaġġ baqa' baxx, biex b’hekk l-SSB naqas b’mod konsistenti mill-quċċata tiegħu fl-1988, iżda mill-2001 għallinqas kompla b’xejra stabbli. Il-mortalità mis-sajd għal dan l-istokk titqies bħala baxxa, u r-reklutaġġ tal-istokk fl-2001 jitqies bħala partikolarment qawwi, li se jipprovdi kapaċità riproduttiva robusta għal ċertu żmien fil-ġejjieni. Id-deterjorazzjoni fit-tul, l-orjentazzjoni mill-ġdid ta’ taqsimiet kbar tal-industrija tas-sajd lejn l-individwi żgħar, l-imġiba riproduttiva “indeterminata”, u kampjunar insuffiċjenti tal-attività tas-sajd iwasslu għal diffikultajiet biex jingħata parir dwar il-ġestjoni sostenibbli abbażi ta’ serje ta’ qabdiet maż-żmien u mal-produzzjoni stmata tal-bajd. B’risposta għal talba konġunta mill-UE u n-Norveġja biex l-ICES “tagħti parir dwar sistemi ta’ ġestjoni xierqa, fosthom strateġiji ta’ ġestjoni, għanijiet u konsiderazzjonijiet ekosistemiċi" għall-istokk, diversi approċċi għall-valutazzjoni tal-istokkijiet u ta' ġestjoni abbażi ta' studju ta' simulazzjoni ġew studjati għall-ewwel darba fl-2005[3]. Fl-2006, l-ICES għall-ewwel darba kienet tal-fehma li r-regoli għall-kontroll tal-ħsad abbażi tax-xejriet fid-dejta mill-istħarriġ dwar il-bajd dehru promettenti[4]. Saru simulazzjonijiet fi ħdan il-Grupp ta’ Studju dwar l-Istrateġiji ta’ Ġestjoni fl-2006 u l-2007, kif mitlub mill-UE u n-Norveġja flimkien[5]. Abbażi ta’ dan ix-xogħol u megħjun minn grupp separat ta’ xjenzjati, il-PelRAC ippreżenta lill-Kummissjoni abbozz ta’ pjan ta’ ġestjoni f’Lulju 2007[6]. Il-Kummissjoni talbet lill-ICES għal valutazzjoni ta’ dan il-pjan. Fl-2007, l-ICES ikkonkludiet li l-pjan kien konsistenti mal-approċċ prekawzjonarju fil-medda l-qasira, iżda mhux fl-istadji aktar avvanzati tal-perjodu ta’ simulazzjoni ta’ 40 sena. L-ICES ibbażat l-aktar pariri reċenti tagħha fuq il-pjan propost[7]. L-STECF approva l-konklużjonijiet tal-ICES[8]. Il-Komunità Ewropea ffinanzjat ukoll proġett ta’ riċerka dwar l-identità tal-istokk tas-sawrell[9]. Din il-proposta hija msejsa fuq il-pariri riċevuti. |225 |226 | Mezzi li ntużaw biex l-għarfien espert ikun disponibbli pubblikament Il-parir tal-ICES u l-STECF jista’ jinkiseb mill-pubbliku mis-siti elettroniċi rispettivi tagħhom (www.ices.dk u fishnet.jrc.it/web/stecf). |230 | Valutazzjoni tal-impatt Il-valutazzjoni tal-impatt hija bbażata fuq tliet tipi ta’ kontribut: Il-konsultazzjonijiet mal-PelRAC, abbażi tal-immudellar xjentifiku tar-regoli dwar il-kontroll tal-ħsad; Analiżijiet bijoloġiċi mwettqa mill-STECF u l-ICES; Analiżi ekonomika tat-taqsimiet tal-flotta involuti fis-sajd, abbażi ta’ informazzjoni miġbura fir-Rapporti Ekonomiċi Annwali tal-Kummissjoni dwar ir-rendiment ta’ flotot tas-sajd partikolari tal-UE. Il-valutazzjoni tal-impatt se tkun disponibbli fuq il-websajt tad-DG MARE u fuq is-sit elettroniku tal-Kummissjoni rriżervata għall-aċċess għall-valutazzjonijiet tal-impatt. |ELEMENTI LEGALI TAL-PROPOSTA |310 | Bażi legali Il-bażi legali biex jiġu stabbiliti pjanijiet fit-tul hija l-Artikolu 37 tat-Trattat li jistabbilixxi l-Komunità Ewropea. |329 | Prinċipju ta' sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju ta’ sussidjarjetà ma japplikax. |Prinċipju ta' proporzjonalità Il-proposta hija konformi mal-prinċipju tal-proporzjonalità. Tintroduċi regola li tiggwida l-istabbiliment ta’ opportunitajiet annwali tas-sajd biex b’hekk tipprovdi l-prevedibbiltà lis-settur privat u l-limiti tal-ħsad li jsegwu l-qagħda bijoloġika tal-istokk. |331 |IMPLIKAZZJONI GħALL-BAġIT |409 | Il-proposta ma għandha l-ebda implikazzjoni fuq il-baġit Komunitarju. |TAGħRIF ADDIZZJONALI |Klawżola ta’ valutazzjoni/reviżjoni/terminazzjoni |531 | Il-proposta tinkludi dispożizzjoni li tipprovdi għal evalwazzjoni ta’ miżuri ta’ ġestjoni kull sitt snin mid-data tad-dħul fis-seħħ tar-Regolament. |532 | Il-parir xjentifiku jindika li l-pjan huwa prekawzjonarju u jipprovdi riskju baxxa ħafna li l-istokk imur lura fil-medda l-qasira. Ir-raġuni għall-kwalifika li tillimita din id-dispożizzjoni għall-medda l-qasira hija li r-regola għall-kontroll tal-ħsad tiggarantixxi qabda minima ta’ 54% tal-limiti tal-qbid reċenti, anke fil-każ fejn ir-reklutaġġ għall-istokk ikun sejjer lura kontinwament. L-ewwel TAC stabbilit - għall-2010 – ikun ibbażat fuq ix-xejra pożittiva li tirriżulta mill-istħarriġ tal-2007 fuq il-bajd. It-tieni eżerċizzju ta’ stabbiliment tat-TAC ikun adattat sabiex iqis ir-riżultati provviżorji mill-istħarriġ dwar il-bajd fl-2010. Dan it-TAC imbagħad jintuża darbtejn. Wara t-tieni adattament tat-TAC (għall-2014), issir reviżjoni li tiżgura li r-regola għall-kontroll tal-ħsad tiġi adattata għal kwalunkwe sinjal straordinarjament b’saħħtu ta’ tnaqqis tal-istokk. Barra minn hekk, kull meta l-pariri xjentifiċi jissuġġerixxu li r-regoli tal-ħsad ibbażati fuq l-istħarriġ dwar il-bajd ma jkunux għadhom tajbin biex jiġi żgurat sfruttar prekawzjonarju, il-Kunsill jista’ jiddeċiedi li jimmodifika l-punt ta’ referenza fi kwalunkwe ħin. |.2009/0057 (CNS)Proposta għalREGOLAMENT TAL-KUNSILLli jistabbilixxi pjan multiannwali għall-istokk tal-Punent ta' Sawrell tal-Atlantiku u s-sajd li jisfrutta dak l-istokkIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,Wara li kkunsidra l-proposta mill-Kummissjoni[10],Wara li kkunsidra l-opinjoni tal-Parlament Ewropew[11],Billi:(1) Fid-dawl tal-Pjan ta' Implimentazzjoni adottat fis-Samit Dinji tan-NU dwar l-Iżvilupp Sostenibbli adottat f'Johannesburg fl-2002, il-Komunità Ewropea hija impenjata inter alia sabiex iżżomm jew treġġa' lura l-istokkijiet għal livelli li jistgħu jipproduċu l-ogħla rendiment sostenibbli, bl-għan li dawn l-għanijiet jinkisbu b'urġenza għall-istokkijiet eżawriti, u fejn hu possibbli mhux aktar tard mill-2015. Il-Politika Komuni tas-Sajd, skont l-Artikolu 2 tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd[12] [il-Politika Komuni tas-Sajd], hija mmirata li tiżgura sfruttar tar-riżorsi akkwatiċi ħajjin li jipprovdi kundizzjonijiet ekonomiċi, ambjentali u soċjali sostenibbli.(2) L-istokk tal-Punent huwa ekonomikament l-aktar stokk importanti ta’ sawrell li jgħix fl-ilmijiet tal-Komunità. L-informazzjoni bijoloġika dwar dan l-istokk mhix biżżejjed għal valutazzjoni sħiħa tal-istokk li tippermetti l-istabbiliment ta’ mira għall-mortalità mis-sajd relatata mal-ogħla rendiment sostenibbli u biex il-qabdiet totali permissibbli jkunu relatati mal-previżjonijiet xjentifiċi tal-qabdiet. Madankollu, l-indiċi tal-abbundanza tal-bajd li ilu jiġi kkalkulat mill-1977 fi stħarriġ internazzjonali triennali jista’ jintuża bħala indikatur bijoloġiku għall-iżvilupp tad-daqs tal-istokk.(3) Il-parir mill-Kumitat Xjentifiku, Tekniku u Ekonomiku għas-Sajd (l-STECF) jindika li regola għall-kontroll tal-ħsad abbażi tax-xejriet fl-abbundanza tal-bajd mill-aħħar tliet stħarriġiet tal-bajd tkun tipprovdi għal ġestjoni sostenibbli tal-istokk.(4) Għal għadd ta’ snin mill-2003, il-parir xjentifiku prekawzjonarju indika li l-qabdiet għall-kavalli tal-Punent għandhom ikunu taħt il-150 000 tunnellata fis-sena, abbażi tal-premessa li dan iżomm l-isfruttar għal-livell sostenibbli, saħansitra fin-nuqqas kontinwu ta' avveniment ta' reklutaġġ straordinarjament b'saħħtu. Regola għall-kontroll tal-ħsad għandha tkun ibbażata, fuq bażi ugwali, kemm fuq dan il-parir prekawzjonarju kif ukoll fuq TAC li jkompli jiġi aġġustat b’fattur li jirrifletti x-xejriet fil-produzzjoni tal-bajd.(5) Ir-regoli għall-kontroll tal-ħsad jeħtieġ li jqisu l-ħut mormi lura, inkluż ħut meħlus, għaliex kull tneħħija mill-istokk hija rilevanti.(6) Iż-żoni li għalihom jiġu stabbiliti limitazzjonijiet annwali għall-qabdiet totali ta’ sawrell ma jikkoinċidux mad-delimitazzjonijiet tal-istokk ta’ sawrell tal-Atlantiku. Fil-kuntest tal-istabbiliment tal-opportunitajiet tas-sajd għall-2009, il-Kunsill u l-Kummissjoni ħadu l-impenn li jqassmu mill-ġdid dawn iż-żoni tat-TAC sabiex dan il-pjan ikun jista’ jaħdem sewwa.(7) L-istokk huwa primarjament imqassam f’ilmijiet Komunitarji u Norveġiżi. In-Norveġja għandha interess fl-isfruttar tas-sawrell tal-Punent. L-istokk sa issa mhux soġġett għal ġestjoni konġunta.(8) Bil-ħsieb li tiġi żgurata l-konformità mal-miżuri kif stabbiliti f'dan ir-Regolament, għandhom jiġu adottati miżuri speċifiċi ta' kontroll flimkien ma dawk misjuba fir-Regolament tal-Kunstill (KEE) Nru 2847/93 tat-12 ta' Ottubru 1993 li jistabbilixxi sistema ta’ kontroll li tapplika għall-politika tas-sajd komuni[13] [il-Politika Komuni tas-Sajd], kif ukoll ma’ dawk ipprovduti fir-Regolament tal-Kummissjoni (KE) Nru 1542/2007 tal-20 ta’ Diċembru 2007 dwar il-proċeduri ta’ ħatt l-art u użin ta’ aringi, kavalli u sawrell[14]. Dawn il-miżuri b’mod partikolari għandhom ipattu għal nuqqasijiet fir-rappurtar marbuta maż-żoni u mal-ispeċijiet.(9) Huwa xieraq li tiġi żgurata l-evalwazzjoni perjodika tal-pjan u, fejn evalwazzjoni bħal din turi li r-regoli għall-kontroll tal-ħsad ma jkunux għadhom jiżguraw l-approċċ prekawzjonarju għall-ġestjoni tal-istokkijiet, għandu jiġi żgurat l-adattament tal-pjan.(10) Għall-iskopijiet tal-punti (i) u (iv) tal-Artikolu 21(a) tar-Regolament tal-Kunsill (KE) Nru 1198/2006 tas-27 ta' Lulju 2006 dwar il-Fond Ewropew għas-Sajd[15] il-pjan għandu jkun pjan ta' rkupru skont it-tifsira tal-Artikolu 5 Regolament (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd[16], [il-Politika Komuni tas-Sajd] meta d-daqs tal-istokk riproduttiv ikun stmat li huwa inqas minn 130% tad-daqs tiegħu fl-1982, meta kien iġġenera reklutaġġ straordinarjament kbir, u għandu jkun pjan ta’ ġestjoni fil-każijiet l-oħra kollha. Stokk riproduttiv ta’ 130% meta mqabbel mad-daqs fl-1982 jindika l-livell prekawzjonarju tal-bijomassa.(11) L-istabbiliment u l-allokazzjoni ta' opportunitajiet ta' sajd u l-iffissar ta' referenzi bijoloġiċi huma miżuri ta' importanza ewlenija fil-Politika Komuni tas-Sajd u għandhom impatt dirett fuq is-sitwazzjoni soċjoekonomika tal-flotot tas-sajd tal-Istati Membri. Huwa xieraq li l-Kunsill jirriserva għalih innifsu d-dritt li jeżerċita poteri diretti ta' implimentazzjoni fejn jidħlu dawn il-każijiet speċifiċi.ADOTTA DAN IR-REGOLAMENT:KAPITOLU I SUĠĠETT, AMBITU U DEFINIZZJONIJIETArtikolu 1SuġġettDan ir-Regolament jistabbilixxi pjan fit-tul għall-konservazzjoni u l-ġestjoni tal-istokk tal-Punent tas-sawrell (minn issa 'l quddiem 'il-pjan').Artikolu 2AmbituIl-pjan għandu japplika għall-istokk ta’ sawrell li jgħix fl-ilmijiet tal-KE u dawk internazzjonali tad-Diviżjonijiet tal-ICES IIa, IVa, Vb, VIa, VIb, VII a, b, c, e, f, g, h, j, k, VIIIa, b, c, d u e.Artikolu 3DefinizzjonijietGħall-finijiet ta’ dan ir-Regolament, għandhom jgħoddu d-definizzjonijiet li ġejjin:(a) “ICES” tfisser il-Kunsill Internazzjonali għall-Esplorazzjoni tal-Baħar, u “Diviżjoni tal-ICES” hija reġjun statistiku tas-sajd, kif definit minn dik l-organizzazzjoni;(b) "sawrell tal-Punent" tfisser sawrell tal-istokk imsemmi fl-Artikolu 2;(c) “qabdiet totali permissibbli” (TAC) tfisser il-kwantità ta’ sawrell tal-Punent li tista’ tinqabad u tinħatt l-art kull sena;(d) “tneħħija totali” tfisser il-kwantità ta’ sawrell tal-Punent imneħħija mill-baħar, li tinkorpora t-TAC applikabbli u estimu tal-ħut mormi kif ikkalkulat għas-sena rilevanti skont id-dispożizzjonijiet ta’ dan ir-Regolament.(e) “indiċi tal-istħarriġ dwar il-bajd” tfisser l-għadd stmat ta’ bajd tas-sawrell li jirriżulta mill-istħarriġ triennali internazzjonali dwar il-bajd għall-kavalli u s-sawrell fl-Atlantiku, diviż b’1015;(f) “ħut meħlus” tfisser ħut maqbud u sussegwentement meħlus fil-baħar mingħajr ma jkun ittella’ abbord.KAPITOLU II GĦAN GĦALL-ĠESTJONI FIT-TULArtikolu 4 Għan tal-pjanL-għan tal-pjan huwa li l-bijomassa tas-sawrell tal-Punent tinżamm f’livell li jiżgura l-isfruttar sostenibbli tiegħu u sabiex jiġi pprovdut l-ogħla rendiment sostenibbli. Għal dan l-għan, ir-regola għall-kontroll tal-ħsad għandha tkun ibbażata, fuq bażi ugwali, kemm fuq dan il-parir prekawzjonarju mogħti għall-kundizzjonijiet medji tar-reklutaġġ kif ukoll fuq il-livelli tal-qabdiet totali permissibbli reċenti, aġġustati b’fattur li jirrifletti x-xejriet reċenti fl-abbundanza tal-istokk kif imkejjel permezz tal-produzzjoni tal-bajd.KAPITOLU III REGOLI DWAR IL-ĦSADArtikolu 5Proċedura għall-iffissar tat-TAC1. Sabiex jintlaħaq l-għan stabbilit fl-Artikolu 4, kull sena l-Kunsill, li jaġixxi skont il-proċedura stipulata fl-Artikolu 20 tar-Regolament tal-Kunsill (KE) Nru 2371/2002 u wara konsultazzjoni mal-STECF, għandu jiddeċiedi dwar it-TAC għas-sawrell tal-Punent għas-sena ta’ wara.2. It-TACs għandhom jiġu stabbiliti skont dan il-Kapitolu.Artikolu 6 Kalkolu tat-TAC1. It-TAC għandu jiġi kkalkulat billi titnaqqas mit-tneħħija totali kkalkulata skont l-Artikoli 7 u 8, kwantità ta’ ħut ekwivalenti għall-ħut mormi, inkluż ħut meħlus, li seħħet is-sena ta’ qabel is-sena li fih tkun saret l-aħħar valutazzjoni xjentifika, kif stmata mill-STECF.2. Meta l-STECF ma jkunx kapaċi jistma l-livell ta’ rimi, inkluż ħut meħlus għas-sena ta’ qabel is-sena li fih tkun saret l-aħħar valutazzjoni xjentifika, it-tnaqqis għandu jkun daqs l-ogħla ammont relattiv ta’ ħut mormi, li jinkludi ħut meħlus, stmat xjentifikament bħala okkorrenza matul l-aħħar 15-il sena, iżda mhux inqas minn 5%.3. Meta t-TAC jiġi kkalkulat abbażi tat-tneħħija totali kkalkulata proviżorjament skont l-Artikolu 7(3), għandu jiġi adattat matul is-sena tal-applikazzjoni tiegħu għall-kalkolu finali tat-tneħħija.Artikolu 7 Kalkolu tat-tneħħija totali għal sena wara l-istħarriġ dwar il-bajd1. Meta t-TAC għandu jiġi stabbilit għal sena li ssegwi sena li fih l-istħarriġ dwar il-bajd ikun seħħ, it-tneħħija totali għandha tiġi kkalkulata abbażi tal-elementi li ġejjin:(a) fattur kostanti ugwali għal 1.07, li jirrifletti żieda finali tat-tneħħija totali kif simulat f’mudelli matematiċi sottostanti, li jimmira li jżid ir-rendiment annwali mingħajr ma jikkomprometti l-għan li r-riskju għat-tnaqqis fid-daqs tal-istokk jinżamm f’livell baxx ħafna.(b) it-TAC stabbilit għas-sena li fiha jkun sar l-istħarriġ dwar il-bajd, minn issa ‘l quddiem “TAC ta’ referenza”;(c) fattur ta’ differenzjazzjoni stabbilit skont l-Anness, li jirrifletti x-xejriet fl-abbundanza tal-istokk abbażi tal-indiċijiet tal-istħarriġ dwar il-bajd;(d) ammont minimu ta’ tneħħija totali, inklużi l-estimi tar-rimi lura, ta’ 75 000 tunnellata.2. It-tneħħija totali msemmija fil-paragrafu 1 għandha tiġi kkalkulata skont il-formula li ġejja:1.07 * (75 000 tunnellata + (TAC ta’ referenza* fattur ta’ differenzjazzjoni) / 2)3. Meta jkun disponibbli biss kalkolu provviżorju tal-aħħar indiċi tal-istħarriġ dwar il-bajd, it-tneħħija totali għandha tiġi kkalkulata skont il-paragrafi 1 u 2 abbażi tal-indiċi provviżorju u adattati matul is-sena tal-applikazzjoni tat-TAC rilevanti għar-riżultat aħħari tal-istħarriġ dwar il-bajd.Artikolu 8 Kalkolu tat-tneħħija totali għas-snin sussegwenti1. Meta t-TAC għandu jiġi stabbilit għal sena li ma ssegwix sena li fih l-istħarriġ dwar il-bajd ikun seħħ, it-tneħħija totali għandha tkun ugwali għat-tneħħija totali kkalkulata għas-sena ta’ qabel.2. Madankollu, jekk ikunu skadew aktar minn tliet snin mill-aħħar stħarriġ dwar il-bajd, ikkalkulati mis-sena li fih għandu jiġi stabbilit it-TAC, it-tneħħija totali għandha titnaqqas bi 15%, sakemm l-STECF ikun tal-parir li tnaqqis bħal dan ma jkunx xieraq, f’liema każ it-tneħħija totali għandha tkun ugwali għal dik ta’ qabel jew ikkalkulata bi tnaqqis aktar baxx, abbażi tal-parir tal-STECF.Artikolu 9 Regola tranżizzjonali għall-istabbiliment tat-TAC1. Meta l-ewwel TAC li jkun se jiġi stabbilit skont l-Artikoli 6 u 7 jirrigwarda sena li ma ssegwix sena li fih ikun sar stħarriġ dwar il-bajd, it-TAC għandu jiġi kkalkulat skont dawk l-Artikoli daqslikieku l-aħħar stħarriġ dwar il-bajd ikun seħħ fis-sena ta’ qabel.2. Meta r-referenza għat-TAC li għandu jintuża biex jiġi kkakulat l-ewwel TAC tiġi stabbilita għal żoni differenti minn dawk li jissemmew fl-Artikolu 2, it-TAC ta’ referenza għandu jiġi kkalkulat b’konsiderazzjoni għall-pariri xjentifiċi reċenti dwar livelli xierqa tal-qabdiet, jew livelli reċenti tal-qabdiet fin-nuqqas ta’ parir bħal dan, fir-rigward tad-Diviżjonijiet tal-ICES imsemmija fl-Artikolu 2.Artikolu 10Adattament ta' miżuriFil-każ li l-STECF jagħti parir li l-indiċijiet tal-istħarriġ kif definiti fl-Artikolu 3(e) jew il-fatturi ta’ differenzjazzjoni kif jissemmew fl-Artikolu 7(1)(c), jew il-fattur kostanti li jissemma fl-Artikolu 7(1)(a) ma għadhomx xierqa sabiex jinżamm riskju baxx ħafna ta’ tbattil tal-istokk u rendiment għoli, l-Kunsill għandu jiddeċiedi dwar valuri ġodda għal dawk l-elementi.KAPITOLU IV MONITORAĠĠ U SORVELJANZAArtikolu 11Permess speċjali tas-sajd1. Sabiex ikunu jistgħu jistadu għas-sawrell tal-Punent, il-bastimenti għandhom ikollhom permess speċjali tas-sajd maħruġ skont ir-Regolament tal-Kunsill (KE) Nru 1627/94 tas-27 ta’ Ġunju 1994 li jniżżel ċerti dispożizzjonijiet [ġenerali] rigward permessi speċjali tas-sajd[17].2. Għandu jkun ipprojbit li kwalunkwe bastiment tas-sajd li ma jkollux permess tas-sajd kif imsemmi fil-paragrafu 1 jistad għal xi kwantità ta’ sawrell jew li jżommha abbord filwaqt li l-bastiment ikun qiegħed fuq vjaġġ tas-sajd li kien jinkludi l-preżenza ta’ dak il-bastiment fid-Diviżjonijiet tal-ICES imsemmija fl-Artikolu 2.3. Kull Stat Membru għandu jistabbilixxi u jżomm lista ta’ bastimenti li jkollhom permess speċjali msemmi fil-paragrafu 1 u li tkun tista’ tinkiseb mis-sit elettroniku uffiċjali tiegħu mill-Kummissjoni u minn Stati Membri oħra.Artikolu 12 Kontroverifiki1. L-Istati Membri għandhom iwettqu, fir-rigward tas-sawrell tal-Punent, il-kontroverifiki amministrattivi u l-verifiki tad-dejta pprovduti fl-Artikolu 19 tar-Regolament (KEE) Nru 2847/93. B'mod partikolari għandha tiġi enfasizzata l-possibbiltà li speċijiet pelaġiċi żgħar, li mhumiex sawrell, jiġu rrappurtati bħala sawrell, u viċi versa.2. Għal bastimenti mgħammra b’sistema ta’ monitoraġġ tal-bastimenti (VMS), l-Istati Membri għandhom jivverifikaw, abbażi ta’ kampjunar rappreżentattiv, li l-informazzjoni li tasal fiċ-ċentri tal-monitoraġġ tas-sajd (FMC) tkun taqbel mal-attivitajiet reġistrati fil-ġurnal ta’ abbord billi tintuża d-dejta tal-VMS. Dawk il-kontroverifiki għandhom jiġu reġistrati f’forma li tinqara mill-kompjuter u jinżammu għal perjodu ta’ tliet snin. Għandha ssir enfażi partikolari fuq il-koerenza tad-dejta dwar iż-żoni fir-rigward tal-attivitajiet osservati f’żoni fejn jiltaqgħu l-konfini tal-istokkijiet tas-sawrell, jiġifieri d-Diviżjonijiet tal-ICES VIIIc u IXa, IVa u IVb, VIIe u VIId.3. Kull Stat Membru għandu jżomm u jara li jkunu disponibbli għall-pubbliku, b’mod partikolari mis-sit elettroniku uffiċjali tiegħu, id-dettalji tal-kuntatt għas-sottomissjoni ta’ ġurnali ta’ abbord u dikjarazzjonijiet tal-ħatt.KAPITOLU V AZZJONI TA’ SEGWITUArtikolu 13Evalwazzjoni tal-pjanIl-Kummissjoni għandha, fuq il-bażi ta' pariri mill-STEFC u wara konsultazzjoni mal-Kunsill Konsultattiv Reġjonali rilevanti, tevalwa l-impatt tal-pjan fuq l-istokk tas-sawrell tal-Punent u fuq is-sajd li jisfrutta dak l-istokk, mhux aktar tard mis-sitt sena tal-applikazzjoni ta' dan ir-Regolament u wara f'kull sitt sena suċċessiva tal-applikazzjoni ta' dan ir-Regolament u, fejn xieraq, tipproponi miżuri rilevanti biex temenda l-pjan.KAPITOLU VI DISPOŻIZZJONIJIET FINALIArtikolu 14Assistenza permezz tal-Fond Ewropew tas-Sajd1. Għal dawk is-snin li fihom l-istokk riproduttiv jiġi stmat xjentifikament li jkun laħaq għall-inqas 130% tad-daqs li kellu fl-1982, il-pjan għandu jitqies bħala pjan ta' ġestjoni skont it-tifsira tal-Artikolu 6 tar-Regolament (KE) Nru 2371/2002, u għall-finijiet ta-Artikolu 21(a)(iv) tar-Regolament (KE) Nru 1198/2006.2. Għal dawk is-snin li fihom l-istokk riproduttiv jiġi stmat xjentifikament li huwa iżgħar minn 130% tad-daqs li kellu fl-1982, il-pjan għandu jitqies bħala pjan ta' rkupru skont it-tifsira tal-Artikolu 5 tar-Regolament (KE) Nru 2371/2002, u għall-finijiet ta-Artikolu 21(a)(i) tar-Regolament (KE) Nru 1198/2006.Artikolu 15Dħul fis-seħħDan ir-Regolament għandu jidħol fis-seħħ fl-għoxrin ġurnata mill-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESS Kalkolu tal-fattur ta’ differenzjazzjoni kif jissemma fl-Artikolu 7, paragrafu 1(c)1. Il-fattur ta’ differenzjazzjoni msemmi fl-Artikolu 7, paragrafu 1(c) għandu jiġi stabbilit kif ġej, abbażi tal-inklinazzjoni kkalkulata skont il-punt 2 ta' dan l-Anness:(a) Jekk l-inklinazzjoni tal-indiċijiet tal-aħħar tliet stħarriġiet dwar il-bajd tkun ta’ - 1,5 jew inqas, il-fattur ta’ differenzjazzjoni jkun ta’ 0,(b) Jekk l-inklinazzjoni tal-indiċijiet tal-aħħar tliet stħarriġiet dwar il-bajd tkun akbar minn–1,5 u iżgħar minn 0, il-fattur ta’ differenzjazzjoni huwa ugwali għal 1 – (– 2/3 * l-inklinazzjoni),(c) Jekk l-inklinazzjoni tal-indiċijiet tal-aħħar tliet stħarriġiet dwar il-bajd tkun ta’ 0 jew akbar, u mhux akbar minn 0,5 il-fattur ta’ differenzjazzjoni jkun ta’ 1 + (0,8 * l-inklinazzjoni),(d) Jekk l-inklinazzjoni tal-indiċijiet tal-aħħar tliet stħarriġiet dwar il-bajd akbar minn 0.5, il-fattur ta’ differenzjazzjoni jkun ta’ 1,4.2. L-inklinazzjoni tal-indiċijiet tal-aħħar tliet stħarriġiet dwar il-bajd għandha tiġi kkalkulata skont il-formula li ġejja:(indiċi 3 tal-istħarriġ dwar il-bajd – indiċi 1 tal-istħarriġ dwar il-bajd) / (3 - 1),fejn l-indiċijiet tal-aħħar tliet stħarriġiet dwar il-bajd jitqiegħdu f’ringiela biex jimmarkaw il-punt 1, il-punt 2 u l-punt 3 fuq l-assi x ta’ koordinat, biex b’hekk l-indiċi 3 tal-istħarriġ dwar il-bajd ikun l-aħħar indiċi tal-istħarriġ dwar il-bajd, u l-indiċi 1 tal-istħarriġ dwar il-bajd ikun l-indiċi stmat sitt snin qabel.[pic][pic][pic][1] ĠU L 358, 31.12.2002, p. 59[2] Dokument tan-NU, A/CONF.199/20**[3] Rapport tal-Grupp ad hoc dwar Pariri għall-Medda t-Twila (AGLTA). (2005b) 126. 12–13 April 2005, Kwartieri ġenerali tal-ICES. Dokument tal-ICES CM 2005/ACFM: 25.[4] ICES, 2006. Ir-Rapport tal-Kumitat Konsultattiv tal-ICES dwar il-Ġestjoni tas-Sajd, il-Kumitat Konsultattiv dwar l-Ambjent tal-Ibħra u l-Kumitat Konsultattiv dwar l-Ekosistemi, 2006. Parir tal-ICES, Ktieb 9, p.7.[5] Rapport ICES SGMAS 2007. Rapport tal-Grupp ta’ Studju dwar l-Istrateġiji ta’ Ġestjoni (SGMAS), p. 28. ICES CM 2007/ACFM:04.[6] Abbażi tal-istudju “Lejn pjan ta' ġestjoni għas-sawrell tal-Punent", grupp Ad hoc ta' xjenzjati f'kollaborazzjoni mal-membri tar-RAC Pelaġiku, RAC Pelaġiku et al., 2007[7] ICES, 2007. Ir-Rapport tal-Kumitat Konsultattiv tal-ICES dwar il-Ġestjoni tas-Sajd, il-Kumitat Konsultattiv dwar l-Ambjent tal-Ibħra u l-Kumitat Konsultattiv dwar l-Ekosistemi, 2007. Parir tal-ICES, Ktieb 9, p.13 u 55.[8] Rapport tal-Kumitat Xjentifiku, Tekniku u Ekonomiku għas-Sajd. Reviżjoni tal-pariri xjentifiċi għall-2007. Parir konsolidat dwar l-istokkijiet ta’ interess għall-Komunità Ewropea fiż-żoni tal-ICES, approvat fis-26 sessjoni Plenarja tal-STECF f'Novembru 2007, http://www.ices.dk/products/icesadvice.asp[9] Proġett HOMSIR, A multidisciplinary approach using genetic markers and biological tags in horse mackerel (trachurus trachurus) stock structure analysis, (Approċċ multidixxiplinari bl-użi tal-markaturi ġenetiċi u t-teggs bijoloġiċi fl-analiżi tal-istokk tas-sawrell (trachurus trachurus) QLK5-Ct1999-01438. Sinteżi minn Abaunza et al., Stock identity of horse mackerel (Trachurus trachurus) in the Northeast Atlantic and Mediterranean Sea Integrating the results from different stock identification approaches (L-identità tal-istokk ta’ sawrell (Trachurus trachurus) fil-Grigal tal-Atlantiku u fil-Baħar Mediterran bl-integrazzjoni tar-riżultati minn approċċi differenti għall-identifikazzjoni tal-istokk), Fisheries Research 89 (2008) 2, 196.[10] ĠU C, p.[11] ĠU ...[12] ĠU L 358, 31.12.2002, p. 59[13] ĠU L 261, 20.10.1993, p. 1.[14] ĠU L 337, 21.12.2007, p. 56.[15] ĠU L 223, 15.8.2006, p. 1.[16] ĠU L 358, 31.12.2002, p. 59.[17] ĠU L 171, 6.7.1994, p.7.


title: Proposta għal REGOLAMENT TAL-KUNSILL dwar l-iffisar, għas-sena tas-sajd 2012, tal-prezzijiet ta' gwida u l-prezzijiet tal-Unjoni tal-produtturi għal ċerti prodotti tas-sajd skont ir-Regolament (KE) Nru 104/2000

text:
|

52011PC0744

	MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha L-għan immedjat ta’ din il-proposta huwa li l-Kunsill ikun jista’ jwettaq l-obbligu regolatorju tiegħu li jiffissa l-prezzijiet ta’ gwida u l-prezz tal-Unjoni tal-produtturi għas-sena tas-sajd 2012. L-għan usa’ ta’ din il-proposta huwa għalhekk li jiġi żgurat it-tħaddim tal-mekkaniżmi ta’ appoġġ għall-prezzijiet u ta’ intervent stabbiliti fir-Regolament tal-Kunsill (KE) Nru 104/2000 matul is-sena tas-sajd inkwistjoni. |120 | Il-kuntest ġenerali Ir-Regolament tal-Kunsill (KE) Nru 104/2000 jistabbilixxi Organizzazzjoni Komuni tas-Suq fil-Prodotti tas-Sajd u l-Akkwakultura, li hija relatata mal-aspetti tas-suq u tan-negozju tal-Politika Komuni tas-Sajd u b’hekk isservi wkoll biex timplimenta l-għanijiet tal-Artikolu 39 tat-Trattat dwar il-Funzjonament tal-Unjoni Ewropea. Il-mekkaniżmi speċifiċi ta’ appoġġ għall-prezzijiet u ta’ intervent huma element wieħed importanti tal-Organizzazzjoni Komuni tas-Suq. F'dan il-kuntest, l-Artikolu 43(3) tat-Trattat jobbliga lill-Kunsill li jadotta, fuq proposta tal-Kummissjoni, miżuri dwar l-iffissar tal-prezzijiet. Dan jikkonċerna l-prezzijiet ta’ gwida għal għadd speċifikat ta’ prodotti tas-sajd ta’ importanza fil-livell tal-UE kif ukoll il-prezz tal-Unjoni tal-produtturi għal prodotti speċifikati tat-tonn. Il-prezzijiet ta’ gwida, permezz tar-regolamenti tal-Kummissjoni, jiffurmaw ir-referenza għall-iffissar sussegwenti tal-parametri tekniċi differenti li huma meħtieġa għat-tħaddim tal-mekkaniżmi ta’ intervent. Il-prezz tal-Unjoni tal-produtturi huwa ta’ rilevanza għall-benefiċċju kumpensatorju għat-tonn li jingħata lill-industrija tal-ipproċessar, li jista’ jiġi kkawżat meta l-prezzijiet fis-swieq dinjin jinżlu taħt livell ta’ limitu speċifikat. Skont ir-Regolament tal-Kunsill (KE) Nru 104/2000, il-prezzijiet rilevanti għandhom isegwu kemm l-iżvilupp tal-prezzijiet tas-suq matul it-tliet snin tas-sajd preċedenti kif ukoll xejriet fil-produzzjoni u d-domanda. B’konformità ma’ dan, il-proposta hija għal żidiet ta’ bejn +1 % u +3 % għall-biċċa l-kbira tal-ispeċijiet tal-whitefish; għal żidiet ta’ bejn +1.5 % u +3 % għall-ispeċijiet pelaġiċi bħall-aringi, il-kavalli, il-kavalli Spanjoli u l-alonga sħiħa, kif ukoll tnaqqis ta’ bejn -0.5 % u -2 % għas-sardin, l-inċova u l-alonga mnaddfa; u għal żidiet ta’ bejn +1 % u +3 % għal bosta krustaċji. Fil-qasam tal-ispeċijiet iffriżati, il-proposta tirrifletti żidiet ta’ bejn +1 % u +3 % għal maġġoranza tal-prodotti. Fl-aħħarnett, il-proposta tirrigwarda ż-żieda tal-prezz tal-Unjoni tal-produtturi għall-prodotti tat-tonn bi +2 %. |130 | Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1258/2010 li jistabbilixxi, għas-sena tas-sajd 2011, il-prezzijiet ta’ gwida u l-prezzijiet Komunitarji [tal-Unjoni] tal-produtturi għal ċerti prodotti tas-sajd skont ir-Regolament (KE) Nru 104/2000. |140 | Il-konsistenza ma’ politiki u għanijiet oħra tal-Unjoni It-tħaddim tal-Organizzazzjoni Komuni tas-Suq stabbilita bir-Regolament tal-Kunsill (KE) Nru 104/2000 u t-twettiq tal-obbligi regolatorji relatati magħha iservu wkoll sabiex jimplimentaw l-għanijiet imniżżla fl-Artikolu 39 tat-Trattat dwar il-Funzjonament tal-Unjoni Ewropea. |IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-konsultazzjoni mal-partijiet interessati |211 | Metodi ta’ konsultazzjoni, setturi prinċipali fil-mira u profil ġenerali ta’ min ipparteċipa Il-Kumitat ta’ Ġestjoni għall-Prodotti tas-Sajd u l-Kumitat Konsultattiv għas-Sajd u l-Akkwakultura. |212 | Sommarju tat-tweġibiet u ta’ kif tqiesu Il-fehmiet taż-żewġ Kumitati pprovdew kontribut siewi fl-analiżi tal-Kummissjoni dwar is-suq. |Il-ġbir u l-użu ta’ għarfien espert |221 | Dominji xjentifiċi/tal-għarfien espert ikkonċernati Swieq tal-prodotti tas-sajd. |222 | Il-metodoloġija użata Konsultazzjoni miftuħa. |223 | L-organizzazzjonijiet/L-esperti ewlenin ikkonsultati Esperti li jirrappreżentaw lill-Istati Membri fil-Kumitat ta’ Ġestjoni għall-Prodotti tas-Sajd. Esperti li jirrappreżentaw lill-gruppi ewlenin kollha tal-partijiet interessati tal-UE fil-Kumitat Konsultattiv għas-Sajd u l-Akkwakultura. |2249 | Is-sommarju tal-pariri li waslu u li ntużaw L-eżistenza ta’ riskji potenzjalment serji b’konsegwenzi irriversibbli ma ssemmietx. |225 | Il-pariri huma ġeneralment riflessi fil-proposta li tiffissa l-prezzijiet ta' gwida u l-prezzijiet tal-Unjoni tal-produtturi. |226 | Il-mezzi użati biex il-parir tal-esperti jkun disponibbli għall-pubbliku Il-minuti tal-laqgħat tal-Kumitat ta’ Ġestjoni għall-Prodotti tas-Sajd u l-Kumitat Konsultattiv għas-Sajd u l-Akkwakultura. |230 | Il-valutazzjoni tal-impatt Jekk titqies in-natura speċifika tal-proposta, jiġifieri d-determinazzjoni annwali tal-prezzijiet rilevanti skont il-kundizzjonijiet tal-Organizzazzjoni Komuni tas-Suq fil-verżjoni preżenti tagħha, mhux meħtieġ li ssir valutazzjoni tal-impatt. Il-proposta hija madankollu bbażata fuq monitoraġġ regolari tal-interventi fis-snin tas-sajd preċedenti u analiżi profonda tas-sitwazzjoni tas-suq għal kull wieħed mill-prodotti tas-sajd rilevanti. |L-ELEMENTI LEGALI TAL-PROPOSTA |305 | Is-sommarju tal-azzjoni proposta Proposta għal Regolament tal-Kunsill li jiffissa, għas-sena tas-sajd 2012, il-prezzijiet ta' gwida u l-prezzijiet tal-Unjoni tal-produtturi għal ċerti prodotti tas-sajd. |310 | Il-bażi legali L-Artikolu 43(3) tat-Trattat dwar il-Funzjonament tal-Unjoni Ewropea. |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għalhekk il-prinċipju ta’ sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/ġejjin. |331 | Il-ksib tas-Suq Komuni fil-qasam tal-prodotti tas-sajd jitlob li jiġu ffissati l-prezzijiet ta’ gwida. L-Organizzazzjoni Komuni tas-Suq tipprovdi għal mekkaniżmi speċifiċi ta' intervent iżda ma ġġiegħel l-ebda wieħed mill-atturi rilevanti (l-organizzazzjonijiet ta' produtturi) biex jirrikorri għall-intervent. |332 | L-Organizzazzjoni Komuni tas-Suq naqqset konsiderevolment kemm l-attrazzjoni tal-intervent fil-forma ta’ rtirar superfluwu mis-swieq kif ukoll il-mezzi finanzjarji korrispondenti. |L-għażla tal-istrumenti |341 | L-istrumenti proposti: regolament. |342 | Mezzi oħra ma jkunux xierqa għar-raġuni(jiet) li ġejja/ġejjin. Il-prezzijiet ta' gwida u l-prezzijiet tal-Unjoni tal-produtturi għandhom jiġu ffissati mill-Kunsill b'maġġoranza kwalifikata fuq proposta mill-Kummissjoni. Huwa meħtieġ regolament biex tiġi żgurata l-applikabbiltà diretta u l-uniformità fl-UE kollha. |L-IMPLIKAZZJONI BAġITARJA |401 | Billi dan huwa eżerċizzju li jiffissa l-prezzijiet, l-impatt fuq in-nefqa mhuwiex dirett u se jiddependi l-aktar fuq żviluppi fis-sitwazzjoni tas-suq u fuq kwantitajiet ta’ prodotti tas-sajd li jinħattu l-art. |E-4220 |2011/0336 (NLE)Proposta għalREGOLAMENT TAL-KUNSILLdwar l-iffisar, għas-sena tas-sajd 2012, tal-prezzijiet ta' gwida u l-prezzijiet tal-Unjoni tal-produtturi għal ċerti prodotti tas-sajd skont ir-Regolament (KE) Nru 104/2000IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,Wara li kkunsidra l-proposta tal-Kummissjoni Ewropea,Billi:1.  Skont l-Artikolu 43(3) tat-Trattat, il-Kunsill, fuq proposta tal-Kummissjoni, għandu jadotta miżuri dwar l-iffissar tal-prezzijiet.2.  Ir-Regolament (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura[1] jitlob li għandhom jiġu ffissati prezzijiet ta’ gwida u prezzijiet tal-Unjoni tal-produtturi għal kull sena tas-sajd biex jiġu ddeterminati l-livelli tal-prezzijiet għall-intervent fis-suq għal ċertu prodotti tas-sajd.3.  Hija r-responsabbiltà tal-Kunsill li jiffissa l-prezzijiet ta’ gwida għal kull prodott u għal kull grupp ta’ prodotti elenkati fl-Annessi I u II għar-Regolament (KE) Nru 104/2000, u l-prezzijiet tal-Unjoni tal-produtturi għall-prodotti elenkati fl-Anness III għal dak ir-Regolament.4.  Abbażi tad-dejta attwali disponibbli dwar il-prezzijiet għall-prodotti kkonċernati u l-kriterji msemmija fl-Artikolu 18(2) tar-Regolament (KE) Nru 104/2000, il-prezzijiet ta' gwida għandhom jiżdiedu, jinżammu jew jitnaqqsu għas-sena tas-sajd 2012, skont l-ispeċijiet.5.  Huwa xieraq li jiġi stabbilit prezz tal-Unjoni tal-produtturi għal wieħed mill-prodotti elenkati fl-Anness III għar-Regolament (KE) Nru 104/2000 u li jiġu kkalkulati l-prezzijiet tal-Unjoni tal-produtturi għall-oħrajn permezz tal-fatturi ta’ konverżjoni stabbiliti bir-Regolament tal-Kummissjoni (KE) Nru 802/2006 tat-30 ta’ Mejju 2006 li jiffissa l-fatturi ta’ konverżjoni applikabbli għall-ħut tal-ispeċi Thunnus u Euthynnus[2] .6.  Il-prezz tal-Unjoni tal-produtturi għas-sena tas-sajd 2012 għandu jiġi aġġustat, abbażi tal-kriterji stabbiliti fl-ewwel u fit-tieni inċiż tal-Artikolu 18(2) u fl-Artikolu 26(1) tar-Regolament (KE) Nru 104/2000,ADOTTA DAN IR-REGOLAMENT:Artikolu 1Għas-sena tas-sajd mill-1 ta’ Jannar sal-31 ta’ Diċembru 2012, il-prezzijiet ta’ gwida kif ipprovduti fl-Artikolu 18(1) tar-Regolament (KE) Nru 104/2000 għandhom jiġu stabbiliti kif imniżżel fl-Anness I għal dan ir-Regolament.Artikolu 2Għas-sena tas-sajd mill-1 ta’ Jannar sal-31 ta’ Diċembru 2012, il-prezzijiet tal-Unjoni tal-produtturi kif ipprovduti fl-Artikolu 26(1) tar-Regolament (KE) Nru 104/2000 għandhom jiġu stabbiliti kif imniżżel fl-Anness II għal dan ir-Regolament.Artikolu 3Dan ir-Regolament għandu jidħol fis-seħħ fit-1 ta' Jannar 2012.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESS IAnnessi | Speċijiet Prodotti elenkati fl-Annessi I u II għar-Regolament (KE) Nru 104/2000 | Preżentazzjoni kummerċjali | Prezz ta’ gwida (EUR/tunnellata) |I | 1. Aringi tal-ispeċi Clupea harengus | Ħut sħiħ | 282 |2. Sardin tal-ispeċi Sardina pilchardus | Ħut sħiħ | 568 |3. Mazzola Griża (Squalus acanthias) | Ħut sħiħ jew Ħut imnaddaf bir-ras | 1123 |4. Gattarell (Scyliorhinus spp.) | Ħut sħiħ jew Ħut imnaddaf bir-ras | 711 |5. Redfish (Sebastes spp.) | Ħut sħiħ | 1230 |6. Merluzz tal-ispeċi Gadus morhua | Ħut sħiħ jew ħut imnaddaf bir-ras | 1613 |7. Pollakkju (saithe) (Pollachius virens) | Ħut sħiħ jew ħut imnaddaf bir-ras | 823 |8. Haddock (Melanogrammus aeglefinus) | Ħut sħiħ jew ħut imnaddaf bir-ras | 975 |9. Merlangu (Merlangius merlangus) | Ħut sħiħ jew ħut imnaddaf bir-ras | 902 |10. Ling (Molva spp.) | Ħut sħiħ jew ħut imnaddaf bir-ras | 1176 |11. Kavalli tal-ispeċi Scomber scombrus | Ħut sħiħ | 328 |12. Kavalli tal-ispeċi Scomber japonicus | Ħut sħiħ | 294 |13. Inċova (Engraulis spp.) | Ħut sħiħ | 1268 |14. Barbun tat-tbajja' (Pleuronectes platessa) | Ħut sħiħ jew ħut imnaddaf bir-ras mill-1.1.2011 sat-30.4.2011 | 1005 |Ħut sħiħ jew ħut imnaddaf bir-ras mill-1.5.2011 sal-31.12.2011 | 1389 |15. Marlozz tal-ispeċi Merluccius merluccius | Ħut sħiħ jew ħut imnaddaf bir-ras | 3235 |16. Megrim (Lepidorhombus spp.) | Ħut sħiħ jew ħut imnaddaf bir-ras | 2365 |17. Dab (Limanda limanda) | Ħut sħiħ jew ħut imnaddaf bir-ras | 791 |18. Barbun komuni (Platichthys flesus) | Ħut sħiħ jew ħut imnaddaf bir-ras | 493 |19. Albacore jew tonn alonga (Thunnus alalunga) | Ħut sħiħ | 2343 |Ħut imnaddaf bir-ras | 2388 |20. Siċċ (Sepia officinalis u Rossia macrosoma) | Sħiħ | 1817 |21. Monkfish (Lophius spp.) | Ħut sħiħ jew ħut imnaddaf bir-ras | 2879 |Mingħajr ras | 5955 |22. Gambli tal-ispeċi Crangon crangon | Sempliċement mgħollijin fl-ilma | 2350 |23. Gambli tat-Tramuntana (Pandalus borealis) | Sempliċement mgħollijin fl-ilma | 6868 |Frisk jew imkessaħ | 1638 |24. Granċ jittiekel (Cancer pagurus) | Sħiħ | 1693 |25. Ksampu (Nephrops norvegicus) | Sħiħ | 5196 |Dnub | 4039 |26. Lingwata (Solea spp.) | Ħut sħiħ jew ħut imnaddaf bir-ras | 6911 |II | 1. Ħalibatt tal-Groenlandja (Reinhardtius hippoglossoides) | Iffriżat, fil-pakketti oriġinali li jkun fihom l-istess prodotti | 1954 |2. Marlozz tal-ispeċi Merluccius spp. | Iffriżat, sħiħ, fil-pakketti oriġinali li jkun fihom l-istess prodotti | 1257 |Iffriżat, imqatta’ fi fletti, fil-pakketti oriġinali li jkun fihom l-istess prodotti | 1528 |3. Sparidae (sea bream) (Dentex dentex u Pagellus spp.) | Iffriżat, f’lottijiet jew fil-pakketti oriġinali li jkun fihom l-istess prodotti | 1461 |4. Pixxispad (Xiphias gladius) | Iffriżat, sħiħ, fil-pakketti oriġinali li jkun fihom l-istess prodotti | 4139 |5. Siċċ (Sepia officinalis) (Rossia macrosoma) (Sepiola rondeletti) | Iffriżat, fil-pakketti oriġinali li jkun fihom l-istess prodotti | 1963 |6. Qarnit (Octopus spp.) | Iffriżat, fil-pakketti oriġinali li jkun fihom l-istess prodotti | 2226 |7. Klamari (Loligo spp.) | Iffriżat, fil-pakketti oriġinali li jkun fihom l-istess prodotti | 1191 |8. Klamari (Ommastrephes sagittatus) | Iffriżat, fil-pakketti oriġinali li jkun fihom l-istess prodotti | 961 |9. Illex argentinus | Iffriżat, fil-pakketti oriġinali li jkun fihom l-istess prodotti | 899 |10. Gambli tal-familja Penaeidae - Gambli tal-ispeċi Parapenaeus longirostris | Iffriżat, fil-pakketti oriġinali li jkun fihom l-istess prodotti | 4153 |- Speċijiet oħra tal-familja Penaeidae | Iffriżat, fil-pakketti oriġinali li jkun fihom l-istess prodotti | 7813 |ANNESS IISpeċijiet Prodotti elenkati fl-Anness III għar-Regolament (KE) Nru 104/2000 | Piż | Speċifikazzjonijiet kummerċjali | Prezz tal-Unjoni tal-produtturi (EUR/tunnellata) |Tonna safra (Thunnus albacares) | li jkun jiżen aktar minn 10 kg kull wieħed | Sħiħ | 1224 |Bla garġi u mnaddaf |Oħrajn |li ma jkunx jiżen aktar minn 10 kg kull wieħed | Sħiħ |Bla garġi u mnaddaf |Oħrajn |Alonga (Thunnus alalunga) | li jkun jiżen aktar minn 10 kg kull wieħed | Sħiħ |Bla garġi u mnaddaf |Oħrajn |li ma jkunx jiżen aktar minn 10 kg kull wieħed | Sħiħ |Bla garġi u mnaddaf |Oħrajn |Palamit (Katsuwonus pelamis) | Sħiħ |Bla garġi u mnaddaf |Oħrajn |Tonn (Thunnus thynnus) | Sħiħ |Bla garġi u mnaddaf |Oħrajn |Speċijiet oħra tal-ġenera Thunnus u Euthynnus | Sħiħ |Bla garġi u mnaddaf |Oħrajn |DIKJARAZZJONI FINANZJARJA LEĠIŻLATTIVA GĦALL-PROPOSTI1. QAFAS TAL-PROPOSTA/INIZJATTIVA1.1. Titolu tal-proposta/inizjattiva1.2. Qasam/Oqsma ta’ politika kkonċernat(i) fl-istruttura ABM/ABB1.3. In-natura tal-proposta/inizjattiva1.4. L-għan(ijiet)1.5. Ir-raġunijiet għall-proposta/inizjattiva1.6. It-tul ta' żmien u l-impatt finanzjarju1.7. Il-metodu/i ta’ ġestjoni previst(i)2. MIŻURI TA’ ĠESTJONI2.1. Ir-regoli ta’ monitoraġġ u rappurtar2.2. Is-sistema ta’ ġestjoni u kontroll2.3. Il-miżuri għall-prevenzjoni ta’ frodi u irregolaritajiet3. STIMA TAL-MPATT FINANZJARJU TAL-PROPOSTA/INIZJATTIVA3.1. L-intestatura/i tal-qafas finanzjarju multiannwali u tal-linja/i baġitarja/i affettwata/i3.2. L-istima tal-impatt fuq in-nefqa3.2.1. Is-sommarju tal-istima tal-impatt fuq in-nefqa3.2.2. L-istima tal-impatt fuq l-approprjazzjonijiet operattivi3.2.3. L-istima tal-impatt fuq l-approprjazzjonijiet ta’ natura amministrattiva3.2.4. Il-kompatibbiltà mal-qafas finanzjarju multiannwali attwali3.2.5. Il-parteċipazzjoni ta’ parti terza fil-finanzjament3.3. L-istima tal-impatt fuq id-dħulDIKJARAZZJONI FINANZJARJA LEĠIŻLATTIVA GĦALL-PROPOSTIQAFAS TAL-PROPOSTA/INIZJATTIVATitolu tal-proposta/inizjattivaProposta għal Regolament tal-Kunsill li jiffissa, għas-sena tas-sajd 2012, il-prezzijiet ta' gwida u l-prezzijiet tal-Unjoni tal-produtturi għal ċerti prodotti tas-sajd skont ir-Regolament (KE) Nru 104/2000Qasam/Oqsma tal-politika kkonċernat(i) fl-istruttura ABM/ABB[3]Qasam ta’ politika 11: Sajd u Affarijiet MarittimiIn-natura tal-proposta/inizjattiva( Il-proposta/L-inizjattiva tirrigwarda azzjoni ġdida( Il-proposta/L-inizjattiva hija relatata ma' azzjoni ġdida li ssegwi proġett pilota/azzjoni preparatorja[4]( Il-proposta/L-inizjattiva tirrigwarda l-estensjoni ta’ azzjoni eżistenti( Il-proposta/L-inizjattiva hija relatata ma’ azzjoni diretta mill-ġdid lejn azzjoni ġdidaL-għanijietL-għan(ijiet) strateġiku/ċi multiannwali tal-Kummissjoni fil-mira tal-proposta/l-inizjattivaEwropa b’użu effiċjenti tar-riżorsiL-għan(ijiet) speċifiku/speċifiċi u l-attività/attivitajiet tal-ABM/ABB ikkonċernat(i)Għan speċifiku Nru 1Kontribuzzjoni għall-għanijiet stabbiliti fit-Trattat (l-Artikolu 39) billi tiżdied is-sostenibbiltà tal-attivitajiet tas-sajd, jiġu żgurati dħul minimu għall-produtturi, l-istabbilizzazzjoni tas-suq, id-disponibbiltà tal-provvista u prezzijiet raġonevoli għall-konsumaturi, u jingħata kumpens tal-ispejjeż addizzjonali mġarrba fil-kummerċjalizzazzjoni tal-prodotti tas-sajd mir-reġjuni l-aktar imbiegħda.L-attività/attivitajiet tal-ABM/ABB ikkonċernata/iAttività ABB 11 02: Swieq tas-sajdIr-riżultat(i) u l-impatt mistennijaSpeċifika l-effetti li l-proposta/l-inizjattiva għandu jkollha fuq il-benefiċjarji/il-gruppi fil-mira.Prevalenza ta’ operazzjonijiet ta’ tressiq ’il quddiem fuq l-irtirar mis-swieqIċ-ċaqliq fil-prezzijiet ta’ gwida jibqa’ limitat (bejn +3 % u -3 %).L-indikaturi tar-riżultati u l-impattSpeċifika l-indikaturi għall-monitoraġġ tal-implimentazzjoni tal-proposta/l-inizjattiva.Il-livell ta’ operazzjonijiet ta’ tressiq ’il quddiem u rtirar mis-swieq ta’ prodotti tas-sajdL-evoluzzjoni tal-prezzijiet ta’ gwida tal-prodotti tas-sajdIr-raġunijiet għall-proposta/inizjattivaIr-rekwiżit(i) li għandu/għandhom jiġi/u ssodisfat/i għal żmien qasir jew fit-tulL-interventi dwar prodotti tas-sajd jitwettqu skont il-Politika Komuni tas-Sajd (PKS) b'konformità mal-Artikolu 40 tat-TFUE. Għandhom l-għan li jipprovdu stabbiltà fis-swieq tal-UE billi jevitaw riskji possibbli ta’ kriżijiet. F’dan il-kuntest, politiki xierqa dwar il-prezz u l-provvista huma tal-akbar importanza. L-interess tal-katina tal-produzzjoni u tal-kummerċjalizzazzjoni u l-ħtieġa li tissaħħaħ il-kompetittività tas-settur f’kuntest ta’ globalizzazzjoni għandhom jiġu kkunsidrati. L-għan tal-istabbiltà tas-suq flimkien mal-appoġġ għad-dħul tal-produtturi jistgħu jintlaħqu essenzjalment permezz tal-mekkaniżmi differenti ta’ intervent fis-swieq, eż. l-irtirar mis-swieq, it-tressiq ’il quddiem, il-benefiċċju kumpensatorju. Għandu jiġi kkunsidrat ukoll l-interess tal-konsumaturiIl-valur miżjud tal-involviment tal-UEIl-kwistjoni tas-sussidjarjetà mhijiex rilevanti għal din il-proposta għax l-intervent jaqa’ taħt il-kompetenza esklussiva tal-UE. Il-valur miżjud tal-intervent tal-UE huwa relatat direttament mal-argumenti li jinsabu wara l-eżistenza ta’ Organizzazzjoni Komuni tas-Suq fil-prodotti tas-sajd u tal-akkwakulturaIl-lezzjonijiet li tgħallimna minn esperjenzi simili fil-passatL-iffissar annwali tal-prezzijiet ta’ gwida u tal-prezz tal-Unjoni tal-produtturi jikkontribwixxi għall-ksib tas-Suq Uniku fil-qasam tal-prodotti tas-sajdL-Organizzazzjoni Komuni tas-Suq naqqset konsiderevolment kemm l-attrazzjoni tal-intervent fil-forma ta' rtirar superfluwu mis-swieq kif ukoll il-mezzi finanzjarji korrispondentiIl-koerenza u s-sinerġija potenzjali ma’ strumenti rilevanti oħraIl-mekkaniżmi ta’ appoġġ għall-prezzijiet u ta’ intervent huma element wieħed importanti tal-Organizzazzjoni Komuni tas-Suq. Il-prezzijiet ta’ gwida jipprovdu l-bażi għall-iffissar sussegwenti ta’ parametri differenti li huma meħtieġa għat-tħaddim tal-mekkaniżmi ta’ intervent għas-sena tas-sajd ikkonċernata. Bl-istess mod, il-prezz tal-Unjoni tal-produtturi jifforma l-bażi biex jingħata l-benefiċċju kumpensatorju għat-tonn li jista' jiġi kkawżat skont l-iżvilupp tal-prezzijiet fis-swieq dinjinIt-tul ta’ żmien u l-impatt finanzjarju( Proposta/inizjattiva ta’ żmien limitat-  ( Proposta/inizjattiva fis-seħħ mill-01/01/2012 sal-31/12/2012-  ( Impatt finanzjarju minn SSSS sa SSSS( Proposta/inizjattiva ta’ żmien mingħajr limitu-  Implimentazzjoni b’perjodu ta’ bidu minn SSSS sa SSSS,-  segwita minn operazzjoni fuq skala sħiħa.Il-metodu/i ta’ ġestjoni previst(i)[5]( Ġestjoni diretta ċentralizzata mill-Kummissjoni( Ġestjoni indiretta ċentralizzata b’delega tal-kompiti tal-implimentazzjoni lil:-  ( aġenziji eżekuttivi-  ( korpi stabbiliti mill-Komunitajiet[6]-  ( korpi nazzjonali tas-settur pubbliku/korpi b’missjoni tas-servizz pubbliku-  ( persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti fit-tifsira tal-Artikolu 49 tar-Regolament Finanzjarju( Ġestjoni kondiviża mal-Istati Membri( Ġestjoni deċentralizzata ma’ pajjiżi terzi( Ġestjoni konġunta ma’ organizzazzjonijiet internazzjonali (li għandhom jiġu speċifikati)Jekk jiġi indikat iktar minn metodu wieħed ta’ ġestjoni, jekk jogħġbok ipprovdi aktar dettalji fit-taqsima “Kummenti”.KummentiMis-16 ta’ Ottubru 2006, il-miżuri ffinanzjati taħt l-intestatura tal-baġit 11.02.01 ġew implimentati b’mod ċentralizzat skont ir-Regolament tal-Kunsill (KE) Nru 1290/2005 dwar il-finanzjament tal-Politika Agrikola Komuni. Barra minn hekk, il-ġestjoni ta’ dejta nnotifikata mill-Istati Membri skont ir-Regolament tal-Kummissjoni (KE) Nru 248/2009 hija r-responsabbiltà tal-Kummissjoni bissMIŻURI TA’ ĠESTJONIIr-regoli ta’ monitoraġġ u rappurtarSpeċifika l-frekwenza u l-kundizzjonijiet.Il-monitoraġġ tal-miżuri ppjanati huwa żgurat permezz tal-ġbir u l-analiżi tad-dejta nnotifikata mill-Istati Membri permezz tas-sistema FIDES skont ir-Regolament tal-Kummissjoni (KE) Nru 248/2009Is-sistema ta’ ġestjoni u kontrollIr-riskju/i identifikat(i)Metodu/i ta’ kontroll previst(i)Il-proposta hija bbażata fuq monitoraġġ regolari tal-interventi fis-snin tas-sajd preċedenti u analiżi profonda tas-sitwazzjoni tas-suq għall-prodotti rilevantiIl-miżuri għall-prevenzjoni ta’ frodi u irregolaritajietSpeċifika l-miżuri ta’ prevenzjoni u protezzjoni eżistenti jew previsti.Il-miżuri kontra l-frodi huma konformi mad-dispożizzjonijiet stabbiliti fir-Regolament (KE) Nru 104/2000 u, b’mod partikolari, mad-dispożizzjonijiet stabbiliti fir-Regolament (KEE) Nru 595/91 dwar l-irregolaritajiet u l-irkupru ta’ somom ta’ flus imħallsa ħażin. STIMA TAL-IMPATT FINANZJARJU TAL-PROPOSTA/INIZJATTIVAL-intestatura/i tal-qafas finanzjarju multiannwali u tal-linja/i baġitarja/i affettwata/i-  Linji baġitarji tan-nefqa eżistentiFl-ordni tal-intestaturi tal-qafas finanzjarju multiannwali u l-linji tal-baġit.Intestatura tal-qafas finanzjarju multiawwwnnwali | Linja tal-baġit | Tip ta' nefqa | Kontribuzzjoni |Numru [Deskrizzjoni………………………………..] | AD/AMD ([7]) | minn pajjiżi tal-EFTA[8] | minn pajjiżi kandidati[9] | minn pajjiżi terzi | fis-sens tal-Artikolu 18(1)(aa) tar-Regolament Finanzjarju |2 | 11 02 01 01 Interventi fil-prodotti tas-sajd | AD/AMD | IVA/LE | IVA/LE | IVA/LE | IVA/LE |-  Linji tal-baġit ġodda mitlubaFl-ordni tal-intestaturi tal-qafas finanzjarju multiannwali u l-linji tal-baġit.Intestatura tal-qafas finanzjarju multiannwali | Linja tal-baġit | Tip ta' nefqa | Kontribuzzjoni |Numru [Intestatura……………………………………..] | Diff./mhux diff. | minn pajjiżi tal-EFTA | minn pajjiżi kandidati | minn pajjiżi terzi | fis-sens tal-Artikolu 18(1)(aa) tar-Regolament Finanzjarju |[XX.YY.YY.YY] | IVA/LE | IVA/LE | IVA/LE | IVA/LE |L-istima tal-impatt fuq in-nefqaIs-sommarju tal-istima tal-impatt fuq in-nefqaMiljuni f’EUR (sa 3 punti deċimali)Intestatura tal-qafas finanzjarju multiannwali: | Numru | 2 |Miljuni f’EUR (sa 3 punti deċimali)-  L-istima tar-rekwiżiti ta’ riżorsi umani-  ( Il-proposta/L-inizjattiva ma teħtieġx l-użu ta’ riżorsi umani-  ( Il-proposta/L-inizjattiva teħtieġ l-użu ta’ riżorsi umani, kif spjegat hawn taħt:L-istima għandha tiġi espressa f'ammonti sħaħ (jew l-aktar sa punt deċimali wieħed)Sena 2012 | Sena N+1 | Sena N+2 | Sena N+3 | … daħħal kemm-il sena hemm bżonn biex turi t-tul ta’ żmien tal-impatt (ara l-punt 1.6) |( Postijiet tat-tabella tal-persunal (uffiċjali u aġenti temporanji) |XX 01 01 01 (fil-kwartieri ġenerali u fl-Uffiċċji ta’ Rappreżentanza tal-Kummissjoni) | 2 AST |XX 01 01 02 (Delegazzjonijiet) |XX 01 05 01 (Riċerka indiretta) |10 01 05 01 (Riċerka diretta) |( Persunal estern (f’unità Ekwivalenti għall-Full-Time: FTE)[17] |XX 01 02 01 (CA, INT, SNE mill-"pakkett globali") |XX 01 02 02 (CA, INT, JED, LA u SNE fid-delegazzjonijiet) |10 01 05 02 (CA, INT, SNE - Riċerka diretta) |Linji oħra tal-baġit (speċifika) |TOTAL | 2 AST |XX huwa l-qasam ta' politika jew it-titolu tal-baġit ikkonċernat.Ir-riżorsi umani meħtieġa għandhom jiġu sodisfati mill-persunal tad-DĠ li huwa diġà assenjat għall-ġestjoni tal-azzjoni u/jew ġie utilizzat mill-ġdid fid-DĠ, flimkien jekk neċessarju ma’ kwalunkwe allokazzjoni addizzjonali li tista’ tingħata lid-DĠ tal-ġestjoni taħt il-proċedura ta’ allokazzjoni annwali u fid-dawl tar-restrizzjonijiet baġitarji.Deskrizzjoni tal-kompiti li jridu jitwettquUffiċjali u aġenti temporanji | Kontrolli dwar il-ġestjoni finanzjarja tan-nefqa, dawk ta’ segwitu u ex-post |Persunal estern |Il-kompatibbiltà mal-qafas finanzjarju multiannwali attwali-  ( Il-proposta/inizjattiva hija kompatibbli mal-qafas finanzjarju multiannwali attwali.-  ( Il-proposta/inizjattiva se tinvolvi programmar mill-ġdid tal-intestatura rilevanti fil-qafas finanzjarju multiannwali.Spjega xi programmmar mill-ġdid hu meħtieġ, billi tispeċifika l-linji tal-baġit ikkonċernati u l-ammonti korrispondenti.-  ( Il-proposta/inizjattiva teħtieġ l-applikazzjoni tal-istrument tal-flessibbiltà jew ir-reviżjoni tal-qafas finanzjarju multiannwali[20].Spjega x’inhu meħtieġ, billi tispeċifika l-intestaturi u l-linji tal-baġit ikkonċernati u l-ammonti korrispondenti.Il-kontribuzzjonijiet ta’ partijiet terzi-  ( Il-proposta/inizjattiva ma tipprovdix għal kofinanzjament minn partijiet terzi-  Il-proposta/inizjattiva tipprovdi għall-kofinanzjament stmat hawn taħt:Approprjazzjonijiet f’miljuni ta’ EUR (sa 3 punti deċimali)Sena N | Sena N+1 | Sena N+2 | Sena N+3 | … daħħal kemm-il sena hemm bżonn biex turi t-tul ta’ żmien tal-impatt (ara l-punt 1.6) | Total |Sena N | Sena N+1 | Sena N+2 | Sena N+3 | … daħħal kemm tista' kolonni skont il-ħtieġa sabiex turi l-perjodu tal-impatt (ara l-punt 1.6) |Artikolu …………. | | | | | | | | | |Għad-dħul mixxellanju assenjat, speċifika l-linja/i tal-baġit tan-nefqa affettwata/i.Speċifika l-metodu għall-kalkolu tal-impatt fuq id-dħul.[1] ĠU L 17, 21.1.2000, p. 22.[2] ĠU L 144, 31.5.2006, p. 15.[3] ABM: Ġestjoni Bbażata fuq l-Attività – ABB: Ibbaġġitjar Ibbażat fuq l-Attività.[4] Kif imsemmi fl-Artikolu 49(6)(a) jew (b) tar-Regolament Finanzjarju.[5] Id-dettalji dwar il-modi ta’ ġestjoni u r-referenzi għar-Regolament Finanzjarju jistgħu jinstabu fuq is-sit BudgWeb: http://www.cc.cec/budg/man/budgmanag/budgmanag_en.html[6] Kif imsemmi fl-Artikolu 185 tar-Regolament Finanzjarju.[7] AD= Approprjazzjonijiet differenzjati / AMD= Approprjazzjonijiet mhux differenzjati[8] EFTA: Assoċjazzjoni Ewropea tal-Kummerċ Ħieles[9] Pajjiżi kandidati u, fejn applikabbli, pajjiżi potenzjalment kandidati mill-Balkani tal-Punent.[10] Is-sena N hija s-sena li fiha tibda l-implimentazzjoni tal-proposta/inizjattiva.[11] L-assistenza u n-nefqa teknika u/jew amministrattiva bħala appoġġ għall-implimentazzjoni tal-programmi tal-UE u/jew l-azzjonijiet (linji ex "BA"), ir-riċerka indiretta, ir-riċerka diretta.[12] Is-sena N hija s-sena li fiha tibda l-implimentazzjoni tal-proposta/inizjattiva.[13] L-outputs huma prodotti u servizzi li għandhom jiġu pprovduti (pereżempju: l-għadd ta’ skambji ta’ studenti ffinanzjati, l-għadd ta’ km ta’ toroq mibnija, eċċ.).[14] Kif ġie deskritt fit-Taqsima 1.4.2. “Objettiv(i) speċifiku/ċi…”[15] Is-sena N hija s-sena li fiha tibda l-implimentazzjoni tal-proposta/inizjattiva.[16] L-assistenza u n-nefqa teknika u/jew amministrattiva bħala appoġġ għall-implimentazzjoni tal-programmi tal-UE u/jew l-azzjonijiet (linji ex "BA"), ir-riċerka indiretta, ir-riċerka diretta.[17] CA= Aġent tal-Kuntratt; INT= persunal tal-aġenzija (" Intérimaire "); JED= Esperti Żgħażagħ fid-Delegazzjoni (" Jeune Expert en Délégation "); LA= Aġent Lokali; SNE= Espert Nazzjonali Sekondat;[18] Taħt il-limitu massimu għal persunal estern minn approprjazzjonijiet operattivi (l-ex linji "BA").[19] Essenzjalment għall-Fondi Strutturali, għall-Fond Agrikolu Ewropew għall-Iżvilupp Rurali (FAEŻR) u għall-Fond Ewropew għas-Sajd (FES).[20] Ara l-punti 19 u 24 tal-Ftehim Interistituzzjonali.[21] Fir-rigward tar-riżorsi tradizzjonali proprji (dazji doganali, tariffi fuq iz-zokkor), l-ammonti indikati jridu jkunu ammonti netti, jiġifieri l-ammonti grossi wara t-tnaqqis ta’ 25 % għall-ispejjeż tal-ġbir.